- Astrodienst Guest user u1355494442
16-Jan-2017, 20:41 UT/GMT Hannibal ante Portas deur Karmenaadjie | Bydraes | Woes - Kreatiewe platform vir Afrikaans
Titel: Hannibal ante Portas
Datum gepubliseer: 07 Jan 2013
Verdrukking, hebsug en haat
Mag broei 'n oorlogstaat
Planeetaarde se brose strukture
Word wit kruise en onthoumure
En rondom die buit
Waar aasvoels dans
Roep die klippe hardop uit
Gee vrede, gee vrede, gee vrede 'n kans
Vroue ween en bid en vas
Oor sneeuwit Alp trompet olifant voort
Die vyand le reg voor jou poort
Gee vrede, gee vrede, gee vrede 'n kans.
Bloed aan alle kante
Grote Alexander van Griekeland
Die wereld stuiptrek in jou ysterhand
Ceaser Nero, Rome brand
Mensfakkels oor die land
Niemand ontvlug die Nazi gebieder
Holocast en heil, heil, heil, heil Hitler
Vyand voor ons poort, bid en vas
As soldate teen ons opmars
Handgranate om ons losbars
Hou ek, liefste, jou styf vas
Deur wit missiele van hel
Deur ontploffings se skrapnel
Deur swawel en vuur
Word ek jou beskermingsmuur
Soos die Bateleur se vlug
Bou ons liefde 'n brug
Oor bloupers kloof en krans
Gee ons vrede, vrede, vrede
Gee ons vrede 'n kans.
Lees ander lirieke deur Karmenaadjie
Soms tree ek onnadenkend op. Miskien moet ek my weerhou van kommentaar op inhoud. Die gedig is goed geskryf en treffend, ook in die tema. Of dit nou 'n positiewe of negatiewe konnotasie by my na vore bring, is nie ter sake nie. Ek was moontlik verkeerd om so daarop te reageer. Dis goed geskryf en dit is mos eintlik wat saakmaak. Weereens 'n bewys van geproggrammeerde Pavlov se hond sindroom by my.... Jammer.
7 jaar 3 maande 1 dag 14 ure oud
Vrede...? Para bellum
Deur die eeue, die milenia.. Die vredemakers is opgevreet deur die aasvoëls by die poorte. Was Hanibal nie gedwing om die Alpe oor te steek deur Rome se aksies nie? Was Hitler nie gedwing in die oorlog in geforseer deur die belaglike vrede van Versaille nie? Soms kan mens nie anders as die wapen opneem nie, die bose los soms geen alternatief nie. Die geskiedenis word deur die oorwinnaars geskryf, dit is nie altyd die regverdiges nie. Wat van Dresden? Wat van Cartega se lande wat met sout gesaai is? Die Romeine was nie engeltjies nie. Die "Kerk" ook nie. Wat van die konsentrasiekampe in die Engelse oorlog? Jopie Fourie se teregstelling in die rebellie?
Daar is diegene wat "vrede, vrede" skree terwyl daar geen vrede is nie... So staan dit ook geskryf. "Ek het nie gekom om vrede te bring nie, maar die swaard..."
Knap gedaan Karmenaadjie.
7 jaar 3 maande 1 dag 23 ure oud